OzLabs/hebrew-wiki-articles huggingface dataset:
ג'הייבה פלויד

ג'הייבה ג'מאל פלויד (באנגלית: Jehyve Jamal Floyd; נולד ב-27 ביוני 1997) הוא כדורסלן אמריקאי המשחק בעמדת הסנטר בבני הרצליה מליגת העל בכדורסל.

== קריירת תיכון ומכללות ==
פלויד למד בבית הספר תיכון בעיר הולדתו סיירוויל, ניו ג'רזי. בעונתו האחרונה, ב-2014, הוא נבחר לפריצת השנה בעיר ולחמישיית העונה באזור בזמן ששימש כקפטן הקבוצה.

פלויד שיחק כדורסל מכללות במכללת הצלב הקדוש, ונחשב לאחד משחקני ההגנה הטובים ביותר בפטריוט ליג. ב-2018 וב-2019 נבחר לחמישיית ההגנה ולשחקן ההגנה של העונה באזור, ואף הוכנס לחמישיות העונה (השלישית ב-2018 והשנייה ב-2019).

בשנתו האחרונה במכללות העמיד פלויד ממוצעים של 12.9 נקודות, 6.1 ריבאונדים, 3.5 אסיסטים ו-2.4 חסימות וקלע ב-67% מהשדה, מקום שלישי בחטיבה I של ה-NCAA. הוא מדורג ראשון באחוזי שדה בקריירה בפטריוט ליג (65.6%) ושני בחסימות בקריירה במכללת הצלב הקדוש.

== קריירה מקצועית ==
לאחר שלא נבחר בדראפט ה-NBA {{כ}}2019 הצטרף פלויד לריזן לודוויגסבורג מהבונדסליגה הגרמנית, אך עזב אותה לפני שהופיע במשחק אחד וב-13 בספטמבר חתם בלאריסה מליגת העל היוונית בכדורסל. וב-20 משחקים העמיד ממוצעים של 5.1 נקודות ו-5 ריבאונדים וסיים כמלך החסימות של הליגה עם 44 (2.2 למשחק).

בקיץ 2020 חתם פלויד בפרומיתאס פטרס מהליגה היוונית וזכה עימה בסופר קאפ, אך שוחרר וב-12 באוקטובר חתם בהפועל גלבוע גליל מליגת העל בכדורסל. הוא סיים את העונה הסדירה עם ממוצעים של 10.7 נקודות, 7.6 ריבאונדים ו-1.8 אסיסטים למשחק, וסיים כמלך החסימות של הליגה עם 1.7 למשחק. הוא קלע ב-72.4% לשתי נקודות והוליך את הליגה גם בנתון זה. ב-3 ביוני 2021 קלע שיא קריירה של 25 נקודות, 10 ריבאונדים, 10 מ-10 מהשדה ו-42 נקודות מדד בניצחון 91–89 על הפועל ירושלים במשחק השני של רבע גמר פלייאוף עונת . הוא הוביל את הקבוצה לגמר הליגה, בו הפסידה 1–2 למכבי תל אביב בסדרת הטוב מ-3.

ב-7 ביולי 2021 חזר פלויד ליוון וחתם בפנאתינאיקוס מהיורוליג. עם זאת, בדצמבר הוא שוחרר וחתם בפנרבחצ'ה מליגת העל הטורקית.

ב-24 ביוני 2022 הוא חתם בגלאטסראיי הטורקית ובקיץ שיחק במדי פיניקס סאנס בליגת הקיץ של ה-NBA. במרץ 2023 הוא שוחרר מהקבוצה בהסכמה הדדית.

ב-13 ביוני 2023 חתם פלויד בפרומיתיי האוקראינית מהליגה הלטבית-אסטונית, אך שוחרר כעבור חודש מבלי ששיחק. ב-23 בפברואר 2024 הוא חתם במרקזפנדי דניזלי מליגת העל הטורקית, וב-7 במאי חתם לשארית עונת בבני הרצליה מליגת העל בכדורסל.

== קישורים חיצוניים ==

*[https://basket.co.il/player.asp?PlayerId=12647 פרופיל], באתר מנהלת ליגת העל בכדורסל
*

== הערות שוליים ==

קטגוריה:כדורסלני פנאתינאיקוס
קטגוריה:כדורסלני הפועל גלבוע גליל
קטגוריה:כדורסלני גלאטסראיי
קטגוריה:כדורסלני פנרבחצ'ה
קטגוריה:סנטרים (כדורסל)
קטגוריה:ניו ג'רזי: כדורסלנים
קטגוריה:כדורסלני בני הרצליה
קטגוריה:ספורטאים אמריקאים בישראל
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אמריקאים שנולדו ב-1997
הדיבר ה-11

הדיבר ה-11 הוא סרט מ-1975 בבימויו של שלמה סוריאנו, הסרט יצא בהפקה משותפת ישראלית-גרמנית. הסרט נאסר לצפייה בישראל עקב תכניו הפורנוגרפיים.

== עלילה ==
ביבי לוין הוא בחור כפרי ותמים החסר ניסיון במיניות, שעובר לגור בבית סבתו בתל אביב. על מנת להיות מקובל בחבורה השכונתית הוא צריך להוכיח את כישוריו המיניים. שכנתו הפתיינית עוזרת לו בתחום ומלמדת אותו אודות רזי המין. מספר שנים לאחר מכן הוא נהיה לאורגזמולוג, מומחה לאורגזמות, אך הוא מוצא את עצמו מואשם במשפט על פגיעה במוסר החברתי.

== שחקנים ==
*קנוט רשקה - ביבי לוין
*מרי אקורה - אירמה, יצאנית צמרת
*מיכל בת-אדם - עורכת דין
*יוסי גרבר
*אברהם רונאי
*אביבה מרקס
*צחי נוי

== קישורים חיצוניים ==

קטגוריה:סרטים ישראליים
קטגוריה:סרטי שלמה סוריאנו
קטגוריה:תל אביב-יפו בקולנוע
קטגוריה:סרטי 1975
קטגוריה:סרטים ישראליים משנת 1975
יחסי דרום סודאן – מצרים

יחסי דרום סודאן–מצרים הם היחסים הדו-צדדיים בין רפובליקת מצרים לרפובליקה של דרום סודאן.

== היסטוריה ==
מצרים הכירה בדרום סודאן ב-9 ביולי 2011 – מה שהפך אותה למדינה השנייה שהכריזה על כך. בנוסף, ביקורו הרשמי הראשון של ראש ממשלת מצרים עיסאם שרף היה בח'רטום ובג'ובה לקראת התנתקות דרום סודאן מהמדינה.

מספר ימים לאחר פרוץ מלחמת האזרחים בדרום סודאן ב-2013, שר החוץ של מצרים נביל פהמי ציין שמצרים "הקדישה תשומת לב רבה להתפתחויות האחרונות במשבר בדרום סודאן, והיא מעריכה את היציבות של דרום סודאן והיחסים האסטרטגיים בין מצרים לסודאן ברמה הממשלתית והלא ממשלתית." הוא הוסיף כי שליח מיוחד יישלח לדרום סודאן בדחיפות, כדי להרגיע את עמיתיהם הדרום סודאניים, שמצרים תעזור להם להתגבר על המשבר. המשלחת, שהונהגה על ידי סגן השר לענייני אפריקה חמדי סנד לוזה, הגיעה מאוחר יותר ב-27 בדצמבר, ונפגשה עם נשיא דרום סודאן סאלווה קיר מאיארדיט. בנוסף, שר ההגנה המצרי עבד אל-פתאח א-סיסי שלח מטוס צבאי שהכיל סיוע הומניטרי לדרום סודאן שתואר על ידי לוזה כ"משלוח קטן כדי לעזור לדרום סודאן להתגבר על משבר החירום ההומניטרי." המשלוח כלל בתוכו שמונה טונות של אוכל וסיוע רפואי.

בנובמבר 2020 א-סיסי, שהפך בינתיים לנשיא מצרים, ביקר בדרום סודאן, מה שהפך אותו לנשיא מצרים הראשון שעשה זאת.

==הערות שוליים==
Tubular Bells

Tubular Bells (פעמונים צינוריים, כלי הנגינה צ'יימס) הוא אלבום הבכורה של המוזיקאי האנגלי מייק אולדפילד. האלבום יצא בשנת 1973. האלבום אינסטרומנטלי ברובו ומורכב מקטע מוזיקלי ארוך אחד. אולדפילד, שהיה בן 19 בעת הקלטת האלבום, ניגן על רוב כלי הנגינה באלבום.

האלבום זכה להצלחה מתונה בהתחלה, אך זכה לתשומת לב עולמית בדצמבר 1973, כשנעימת הפתיחה שלו שומשה בפסקול הסרט מגרש השדים, מה שהוביל לעלייה במכירות האלבום שהעלו את תדמיתו של אולדפילד ותרמו לצמיחתה של קבוצת וירג'ין, שהאלבום היה האלבום הראשון שיצא במסגרת לייבל וירג'ין רקורדס שלה. האלבום מכר מעל ל-2.7 מיליון עותקים בממלכה המאוחדת וכ-15 מיליון עותקים ברחבי העולם.

== קישורים חיצוניים ==

קטגוריה:אלבומי 1973
קטגוריה:שירי מייק אולדפילד
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת וירג'ין רקורדס
Growing Up Is Getting Old

"Growing Up Is Getting Old" (בעברית: "להתבגר זה להזדקן") הוא שיר שהוקלט על ידי הזמרת הבולגרייה ויקטוריה גאורגייבה. השיר יצג את בולגריה באירוויזיון 2021.

== רקע ==
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020. ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, A Little Dramatic. ב-10 במרץ 2021, הוכרז השיר הנבחר, "Growing Up Is Getting Old".

== באירוויזיון ==
ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי בולגריה באירוויזיון
קטגוריה:שירים באנגלית
קטגוריה:שירים על זקנה
קרחון ראסל המערבי

קרחון ראסל המערבי (באנגלית: Russell West Glacier) הוא קרחון בחצי האי טריניטי, בארץ גרהאם, בחלק הצפוני של חצי האי האנטארקטי, שבאנטארקטיקה.

אורכו של הקרחון 20 קילומטרים, ורוחבו 7 קילומטרים.

הקרחון ממוקם בסמוך מצפון לרמת דטרויט.

הקרחון זורם מהר קניקולה, ובקע ורדיקאל, ומשער טרייג'אן, לכיוון מערב.

הקרחון נשפך אל מפרץ בואון, שבצד הצפוני של חצי האי טריניטי.

קרחון ראסל המערבי, הזורם לכיוון מערב, יחד עם קרחון ראסל המזרחי, הזורם לכיוון מזרח ונשפך לתעלת הנסיך גוסטב (בחלק הצפוני של חצי האי טריניטי), יוצרים יחדיו בקע קרחוני החוצה למעשה את חצי האי האנטארקטי.

== היסטוריה ==
=== גילוי ומיפוי הקרחון ===

הקרחון נסקר ומופה לראשונה בשנת 1946 על ידי סקר שטחי חסות איי פוקלנד (FIDS). 

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שם וי. אי. ראסל (V.I. Russell), שהיה מודד, ומפקד בסיס מפרץ הואופ של סקר שטחי חסות איי פוקלנד, בשנת 1946.

== קישורים חיצוניים ==

*
* [https://data.aad.gov.au/aadc/gaz/display_name.cfm?gaz_id=131063 קרחון ראסל המערבי] בגאזט האנטארקטי של ממשלת אוסטרליה
*
* [https://web.archive.org/web/20110718204641/http://www.bkg.bund.de/nn_171392/DE/Bundesamt/Kostenlose-Karten/Antarktis-Karten/Satellitenbildkarten/Ma_C3_9Fstab250/Daten/Trinity_20Peninsula%2CtemplateId%3Draw%2Cproperty%3DpublicationFile.pdf/Trinity%20Peninsula.pdf מפת חצי האי טריניטי]
* [http://distancebetween.info/russell_west_glacier מחשבון מרחקים – המרחק מקרחון ראסל המערבי לאתרים סמוכים]

== הערות שוליים ==

ראסל המערבי
דברי הימים (פודקאסט)

דברי הימים - הסכת על התנ"ך והמזרח הקדום הוא פודקאסט (הסכת) העוסק בענייני התנ"ך והמזרח הקדום והיסטוריה של ארץ ישראל בכלל.

ההסכת החל את שידוריו בשנת 2014. הוא נוצר ומוגש על ידי ד"ר אילן אבקסיס.

בהסכת עולים הפרקים בהתאם ללוח השנה הירחי, א' וט"ו בחודש עברי.

ההסכת עוסק במגוון תחומים (אישים, יצירות, היסטוריה והיסטוריה צבאית, לשון, כתובות עתיקות, תרבויות קדומות ועוד).

נכון לשנת 2024 מגיש אילן אבקסיס פינה שבועית בתוכנית הרדיו שלושה שיודעים בהנחיית שרון קנטור בכאן תרבות ובה מוצגים גם תכנים מתוך ההסכת.

== קישורים חיצוניים ==
* 

==הערות שוליים==

קטגוריה:פודקאסטים ישראליים
טוסי צ'יזה

טוסין "טוסי" צ'יזה (נולד ב-1 בינואר 2002) הוא זמר קונגולזי–שוודי. בשנת 2019, צ'יזה זכה באיידול השוודי.<ref></ref><ref></ref> צ'יזה היה לאדם הצעיר ביותר שזכה בתחרות. ב-22 בנובמבר 2019, צ'יזה הוציא גרסת כיסוי לסינגל "How Will I Know" של ויטני יוסטון. בשנת 2021, צ'יזה זכה במלודיפסטיבלן 2021, עם השיר "Voices" ונבחר לייצג את שוודיה באירוויזיון 2021.<ref></ref><ref></ref> השיר הגיע למקום השמיני במצעד הסיגנלים השוודי.

== קריירה ==
צ'יזה נולד ב, וב-2015, עבר לבדו לשוודיה כפליט. ב-2018, צ'יזה השתתף בתוכנית הטלוויזיה השוודית "Talang", שם הודח בשלב חצי הגמר. לאחר שזכה באיידול השוודי, צ'יזה הוציא שלושה סינגלים. ב-13 במרץ 2021, צ'יזה זכה בקדם השוודי לאירוויזיון 2021, "המלודיפסטיבלן", ונבחר לייצג את שוודיה באירוויזיון עם השיר "Voices". ב-18 במאי 2021, צ'יזה ביצע את השיר בחצי הגמר של התחרות. בתום ההצבעות, הגיע למקום השביעי עם 142 נקודות. ב-22 במאי, בגמר התחרות, הגיע צ'יזה למקום ה-14 עם 109 נקודות.

== דיסקוגרפיה ==
{| class="wikitable plainrowheaders" style="text-align:center;"
! rowspan="2" style="width:17em;" | שם
! rowspan="2" style="width:1em;" | שנה
! colspan="1" | מיקומי שיא
|-
! style="width:2.5em;font-size:90%;"| שוודיה
|-
|"How Will I Know"
| rowspan="2"| 2019
|—
|-
|"Rain"
|63
|-
|"Innan du går"
| rowspan="3"| 2020
|—
|-
|"Jag tror på sommaren"
|—
|-
|"Crash"
|—
|-
|"Voices"
|2021
|8
|}

== קישורים חיצוניים ==
* 

== הערות שוליים ==

קטגוריה:משתתפי מלודיפסטיבלן 2021
קטגוריה:זמרים שוודים
קטגוריה:משתתפי אירוויזיון 2021
קטגוריה:נציגי שוודיה באירוויזיון
קטגוריה:שוודים שנולדו ב-2002
סמואל פירס

סמואל ריילי פירס הבן (באנגלית: .Samuel Riley Pierce Jr; 8 בספטמבר 1922 — 31 באוקטובר 2000) היה תובע ופוליטיקאי אמריקאי, שכיהן כמזכיר השמיני של מחלקת השיכון והפיתוח העירוני של ארצות הברית, במהלך נשיאותו של רונלד רייגן.

== ביוגרפיה ==
פירס נולד בעיר גלן קוב שבמחוז נסאו בלונג איילנד שבמדינת ניו יורק. בצעירותו היה חבר בתנועת הצופים בארצות הברית. פירס היה חבר באחוות אלפא פי אלפא ובאחוות אלפא פי אומגה. במהלך מלחמת העולם השנייה שירת פירס באגף החקירות הפליליות של צבא ארצות הברית. בשנת 1947 השלים את לימודיו הגבוהים באוניברסיטת קורנל, וכעבור שנתיים, ב-1949, קיבל מבית הספר למשפטים של האוניברסיטה תואר אקדמי במשפטים. ב-1952 קיבל תואר שני במשפטים מאוניברסיטת ניו יורק.

בין השנים 1953–1955 היה פירס היה עוזר לתובע הפדרלי של מדינת ניו יורק. כמי שהיה חבר המפלגה הרפובליקנית כל חייו, את שירותו הממשלתי החל לראשונה במהלך נשיאותו של דווייט אייזנהאואר. ב-1955 מונה לעוזר מזכיר העבודה של ארצות הברית. פירס מונה על ידי מושל ניו יורק נלסון רוקפלר לכהונת שופט בניו יורק, תפקיד שמילא בשנים 1959–1960. ב-1961 הוא מונה לשותף במשרד עורכי דין בשם "באטל פאולר", ונהיה לשותף האפרו-אמריקאי הראשון בחברה גדולה בניו יורק. הוא עבד במשרד עורכי הדין עד 1981, זולת תקופה קצרה בשנים 1970–1973 — במהלך נשיאות ריצ'רד ניקסון — שם שירת כיועץ משפטי במחלקת האוצר של ארצות הברית. פירס טען בפני בית המשפט העליון של ארצות הברית בשם מרטין לותר קינג ו"הניו יורק טיימס" בתיק המשפטי "ניו יורק טיימס נגד סאליבן".

בשנת 1981 מונה פירס בידי נשיא ארצות הברית רונלד רייגן למזכיר השיכון והפיתוח העירוני של ארצות הברית. פירס היה חבר הקבינט האפרו-אמריקאי היחיד בממשל רייגן, וחבר הקבינט היחיד שכיהן בתפקידו לאורך כל תקופת כהונתו בת שמונה השנים של רייגן כנשיא. ב-18 ביוני 1981, במהלך ארוחת צהריים של ועידת ראשי הערים האמריקאית בוושינגטון הבירה, טעה הנשיא רייגן כשהציג בשוגג את פירס כאחד מראשי הערים על הבמה, באומרו את האמרה המשפורסמת "שלום אדוני ראש העיר". בשל הפרופיל הציבורי הנמוך שלו בממשל רייגן, לעיתים היה פירס למושא חוכא ואטלולא כ"סם השקט". בתקופת כהונתו של פירס, קוצץ תקציב מחלקת השיכון והפיתוח העירוני למתן דיור ציבורי עבור בעלי הכנסה נמוכה בכמעט חצי מהיקפו.

לאחר שעזב את תפקידו, נחקר פירס בידי משרד התובע העצמאי של מחלקת המשפטים ובידי הקונגרס של ארצות הברית בגין ניהול כושל, ניצול סמכות לרעה ומשוא פנים פוליטי שהתרחשו במהלך כהונתו. חקירות אלה העלו כי תחת כהונתו של פירס במחלקת הישכון, המחלקה עסקה במתן העדפות פוליטיות וסחרה בכוח. מיליוני דולרים מכספי הממשלה הפדרלית ניתנו למיזמים אותם קידמו פוליטיקאים שהיו מקורבים לפירס משתי המפלגות, בניגוד לכללים המסדירים מענקים והוצאות שכאלה. במהלך שנות ה-90 של המאה ה-20 הואשמו והורשעו רבים מעוזריו ואנשיו הקרובים ביותר של פירס במחלקת השיכון בעבירות פליליות הקשורות לאפליה פוליטית ולהוצאות בלתי הולמות שלא כדין אשר פקדו את המחלקה בתקופת כהונתו של פירס. עם זאת, פירס עצמו מעולם לא עמד בפני כתב אישום.

ב-31 באוקטובר 2000 פירס נפטר בעיר סילבר ספרינג שבמרילנד.

== קישורים חיצוניים ==

== הערות שוליים ==

קטגוריה:בוגרי בית הספר למשפטים באוניברסיטת ניו יורק
קטגוריה:בוגרי בית הספר למשפטים באוניברסיטת קורנל
קטגוריה:בוגרי תנועת הצופים בארצות הברית
קטגוריה:תובעים אמריקאים
קטגוריה:מזכירי השיכון והפיתוח העירוני של ארצות הברית
קטגוריה:חברי הקבינט של ארצות הברית בממשל רונלד רייגן
קטגוריה:אפרו-אמריקאים חברי הקבינט של ארצות הברית
קטגוריה:אמריקאים שנולדו ב-1922
קטגוריה:אמריקאים שנפטרו ב-2000
Voices (שיר של טוסי)

Voices (בעברית: קולות) הוא שיר שהוקלט על ידי טוסי צ'יזה<ref></ref> וייצג את שוודיה באירוויזיון 2021, לאחר שזכה במלודיפסטיבלן. השיר נכתב על ידי ג'וי דב, לינאה דב, ג'ימי ת'ורנפלד ואנדרה ורת'וב.<ref></ref>

== מיקומי שיא ==

== באירוויזיון ==
המהדורה ה-65 של האירוויזיון תיתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020, הוכרז כי שוודיה תופיע במחצית הראשונה של חצי הגמר הראשון של התחרות.<ref name="Allocation draw"></ref> ב-18 במאי 2021, צ'יזה ביצע את השיר בחצי הגמר של התחרות. בתום ההצבעות, הגיע למקום השביעי עם 142 נקודות. ב-22 במאי, בגמר התחרות, הגיע צ'יזה למקום ה-14 עם 109 נקודות.

==קישורים חיצוניים==

== הערות שוליים ==

קטגוריה:שירי אירוויזיון 2021
קטגוריה:שירי שוודיה באירוויזיון
קטגוריה:שירי מלודיפסטיבלן 2021
קטגוריה:שירים באנגלית
קטגוריה:סינגלים שהגיעו למקום הראשון בשוודיה
דנה עדן (מפיקה)

דנה עדן (נולדה ב-3 בספטמבר 1973) היא מפיקה ויוצרת טלוויזיה ישראלית.
__NOTOC__
== קריירה ==
בשנת 1974, כשהייתה בת שנה, הקים אביה יורם לוי את חברת דנה הפקות על שמה. ב-1996 הצטרפה לחברת דנה הפקות וב-1997 הפיקה את הסדרה הראשונה שלה חלומות נעורים, הסדרה שודרה למשך שלוש שנים בערוץ שלוש. אחרי כמה שנים דנה עברה לנהל את החברה לאחר שאביה חלה בפרקינסון. 

== סדרות וסרטים בהפקתה ==

===סדרות===

===סרטי טלוויזיה===

===סרטי קולנוע===
* דמיונות (2005)

==קישורים חיצוניים==

קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:ישראליות שנולדו ב-1973
קטגוריה:ישראלים שנולדו ב-1973
נחל טור

נַחַל טוּר הוא נחל אכזב במדבר יהודה. הנחל יורד מכתף טור ברמת המדבר, ונשפך לים המלח בצפונו, מעט מצפון למצוקי דרגות.
== גאוגרפיה ==
הנחל מורכב מארבעה חלקים, במוצאו ברמת המדבר, הוא מחבר שני יובלים רדודים הזורמים אחד לדרום-מזרח והשני מזרחה. עם הכניסה לתחום המסלע הקשה של במת השוליים המזרחיים של מדבר יהודה, חוברים היובלים לערוץ יחיד הזורם מזרחה ("נחל טור עליון"), ומתחתר לקניון קצר ותלול מאוד, המורכב מסדרת מפלים הנופלים ממצוק ההעתקים. יש בו ארבעה מפלים עיקריים בגבהים (ממערב למזרח) 50, 60, 80 ו-25 מטרים. בין מפלים אלו יש עשרות גבים המתמלאים ממי השיטפונות. אורך הקניון של נחל טור עליון כ-2 ק"מ והוא הוכשר על ידי רשות הטבע והגנים כאתר גלישת מצוקים, כולל עוגני מתכת קבועים (בולטים כימיים) לקשירת חבלי עיגון. חלקו התחתון של הנחל נמשך בקניון מתון יותר, ובו מפלים גבוהים פחות, בגבהים של 15, 15, 20 מטרים. חלקו התחתון של הנחל בין מרגלות מצוק ההעתקים ועד השפך לים נתון לשינויי תוואי עקב ירידת מפלס ים המלח, בפרט מזרחית לחציית כביש 90.

== קישורים חיצוניים ==
* [https://www.masa.co.il/article/טיול-סנפלינג-בנחל-טור/ טיול סנפלינג בנחל טור], באתר מסע אחר
* [https://www.22kn.co.il/tur-b נחל טור תחתון]

קטגוריה:יהודה ושומרון
טור
טור
IIII

IIII הוא אלבום האולפן הרביעי של המפיק מוזיקלי והדי ג'יי הגרמני רובין שולץ. האלבום יצא לאור ב-26 בפברואר 2021, על ידי חברת התקליטים וורנר מיוזיק גרופ.<ref></ref><ref></ref><ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 בפברואר 2021
|הורדה דיגיטלית • סטרימינג
|וורנר מיוזיק גרופ
|
|-
|}

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומים באנגלית
קטגוריה:אלבומי חברת וורנר מיוזיק גרופ
טיירוס מגי

טיירוס מגי (באנגלית: Tyrus McGee; נולד ב-14 במרץ 1991) הוא כדורסלן אמריקאי, המשחק בעמדת הקלע בשטרסבורג.

==קריירה==
מגי החל את דרכו במכללת קהילת קאולי ושיחק שם שנתיים. בשנת 2011 עבר לאוניברסיטת המדינה של איווה. בעונתו הראשונה במכללה העמיד מגי ממוצעים של 7.9 נקודות, 3.3 ריבאונדים ו-0.6 אסיסטים. בעונתו האחרונה הוא העמיד ממוצעים של 13.1 נקודות, 3.5 ריבאונדים ו-1.3 אסיסטים.

בשנת 2013, חתם מגי לעונה בבראוגן מהליגה הספרדית השנייה.

ביולי 2014, חתם מגי באייסברן ברמרהבן מהליגה הגרמנית, אך שוחרר מאוחר יותר באותה העונה. במרץ 2015, חתם מגי עד תום העונה באורלנינה באסקט מהליגה האיטלקית.

ב-24 ביולי 2015, חתם מגי בגוארינו וונולי באסקט. מגי הוביל את הקבוצה עד למקום הרביעי בסיום העונה מה שהוביל אותה לפלייאוף.

ב-22 ביולי 2016, חתם מגי לעונה ברייר ונציה. בסיום העונה הצליח לזכות מגי עם הקבוצה באליפות.

ב-9 באוגוסט 2017, חתם מגי בפיסטויה באסקט 2000.

ב-28 ביולי 2018, לאחר שלוש עונות באיטליה, עזב מגי את המדינה וחתם באפיון בליידספור מהליגה הטורקית.

ב-7 באוגוסט 2019, חתם מגי בפו אורטז מהליגה הצרפתית. מגי העמיד ממוצעים של 13.8 נקודות למשחק.

ב-5 באוגוסט 2020, חתם מגי בהפועל חולון מהליגה הישראלית.

בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.

בעונה שלאחר מכן חתם בסן פבלו בורגוס, אך שוחרר בתחילת 2022 וחתם שוב בהפועל חולון. במהלך העונה העפיל עם הקבוצה לפיינל פור 'ליגת האלופות בכדורסל' ובסיומה זכה עמה באליפות הליגה הישראלית לאחר ניצחון בסדרת הגמר על בני הרצליה.

ב-3 באוגוסט 2023, חתם מגי בהפועל אילת מליגת העל בכדורסל.

ב-8 בדצמבר 2023 התיר את חוזהו בהפועל אילת כנראה בעקבות מלחמת חרבות ברזל וחתם בשטרסבורג הצרפתית.

==תארים==
; רייר ונציה
* אליפות ליגת העל האיטלקית (1): 2016/2017

; דינמו סאסארי
* יורופקאפ (1): 2018/2019

; הפועל חולון
* אליפויות (1): 2021/2022

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת המדינה של איווה
קטגוריה:כדורסלני פיסטויה
קטגוריה:כדורסלני דינמו סאסארי
קטגוריה:כדורסלני פו אורטז
קטגוריה:כדורסלני הפועל חולון
קטגוריה:אמריקאים שנולדו ב-1991
פרדריק ויליאם ברטון

סר פרדריק ויליאם ברטון (באנגלית: Frederic William Burton; 8 באפריל 1816 – 16 במרץ 1900) היה צייר אירי ומנהל הגלריה לאמנות בלונדון.

== ביוגרפיה ==
פרדריק נולד ב-8 באפריל 1816 ובגיל שש עבר עם הוריו לגור במחוז קלייר שבחוף המערבי של אירלנד. הוא היה בנם השלישי של סמואל פרידריך ברטון ואשתו חנה מלט. הסבא וסבתה של האמן היו מייג'ור אדוארד ויליאם ברטון, קליפדן, שהיה השריף של מחוז קלייר בשנת 1799, ואשתו ג'יין בלאד מרוקסטון הסמוכה.

== קריירה אמנותית ==
הוא למד בדבלין, נבחר לעמית של האקדמיה המלכותית בגיל עשרים ואחת ואקדמאי מלא כעבור שנתיים. בשנת 1842 החל להציג באקדמיה המלכותית. ביקור בגרמניה ובבוואריה בשנת 1842 היה הראשון מתוך סדרת טיולים ארוכה לחלקים שונים באירופה, שהעניקו לו ידע מעמיק ביצירותיהם של המאסטרים הישנים. משנת 1851 בילה 7 שנים כצייר בשירות מקסימיליאן השני מבוואריה.

ברטון עבד עם ג'ורג' פטרי על רישומים ארכאולוגיים והיה במועצת האקדמיה האירי המלכותית והחברה הארכאולוגית באירלנד. הוא נבחר לעמית של האגודה המלכותית לציירים בצבעי מים בשנת 1855, וחבר מן המניין בשנה שלאחר מכן. הוא התפטר בשנת 1870, ונבחר מחדש כחבר כבוד בשנת 1886.

תואר אבירות הוענק לו בשנת 1884, ותואר ה- LL.D. של דבלין בשנת 1889. בצעירותו הייתה לו אהדה עזה למפלגת אירלנד הצעירה.

הוא נפטר בקנזינגטון, מערב לונדון ונקבר בבית העלמין בדבלין.

ציורי צבעי המים הידועים ביותר של ברטון, "הילד שטבע של ארן הדייג" (1841) ו"המפגש על מדרגות הצריח" (1864). הציור - הפגישה על מדרגות הצריח נבחר על ידי הציבור האירי כציור האהוב ביותר על אירלנד בשנת 2012 מבין 10 עבודות שהמבקרים הציגו ברשימה.<ref></ref>

== מנהל הגלריה הלאומית ==
בשנת 1874 מונה ברטון למנהל הגלריה הלאומית בלונדון, אחרי סר ויליאם בוקסאל.<ref></ref> ביוני 1874 הוא קיבל מענק מיוחד לרכישת אוסף האמנות של אלכסנדר בארקר, שכלל את המולד של פיירו דלה פרנצ'סקה ואת ונוס ומארס של בוטיצ'לי. בשנת 1876 התקבלה ירושה של 94 ציורים, בעיקר של אמנים הולנדים, אך גם עבודות נוספות. כמו כן, באותה שנה הושלמה הרחבה של הגלריה.<ref>Smith, Charles Saumarez (2009). The National Gallery: A Short History. London: Frances Lincoln. pp. 86–87</ref>

במהלך עשרים השנים בהן הוא מילא תפקיד מנהל הגלריה הוא היה אחראי לרכישות חשובות רבות, ביניהן בתולת הסלעים של לאונרדו דה וינצ'י, אנסדי מדונה של רפאל, דיוקן הרכיבה של אנתוני ואן דייק של צ'ארלס הראשון, והאדמירל פולידו. פארג'ה, מאת דייגו וולקז. הוא הוסיף גם לסדרה המצוינת של תמונות איטלקיות קדומות בגלריה. מספר הרכישות שבוצעו באוסף בתקופת כהונתו מסתכם ביותר מ-500.

== גלריה ==
<gallery mode="packed" heights="180">
File:A Venetian Courtesan by Frederic William Burton.jpg|רוזנת ונציאנית

File:Mrs. George nee Elizabeth Blakeway by Frederic William Burton.jpg|אליזבת בלקווי

File:Frederic William Burton - Hellelil and Hildebrand or The Meeting on the Turret Stairs.jpg|המפגש על מדרגות הצריח

File:TheAranFishermansChild.jpg|מותו של בן הדייג
</gallery>
== קישורים חיצוניים ==

* 
== הערות שוליים ==

קטגוריה:ציירים בריטים
קטגוריה:בריטים שנולדו ב-1816
קטגוריה:בריטים שנפטרו ב-1900
הפצצת בית הספר בבחר אל-בקר

בית הספר לאחר התקיפה, אפריל 1970
הפצצת בית הספר בכפר בחר אל-בקר התרחשה ב-8 באפריל 1970 במהלך מלחמת ההתשה, כאשר מטוס פנטום של חיל האוויר הישראלי הפציץ בית ספר בכפר בחר אל-בקר שמדרום לפורט סעיד במצרים. בתקיפה נהרגו כ-46 ילדים ונפצעו יותר מ-50 ילדים. בית הספר עצמו הוחרב לאחר שפצצות ושני טילי אוויר-קרקע פגעו בקומה הראשונה של בית הספר, שהכילה שלוש כיתות לימוד<ref name="weekly.ahram.org.eg2"></ref><ref name="Al-Ahram Weekly 20002"></ref><ref name=":02"></ref>.

ההתקפה נחשבת לגורם תורם להחלטת ישראל להשעות תקיפות עומק אחרות שתכננה במסגרת מבצעי פריחה<ref name="Dunstan2012"></ref>.

== התקיפה ==
המתקפה התנהלה במסגרת סדרת תקיפות לעומק מצרים בשם מבצעי פריחה, שכללה גם את ההפצצה המוקדמת של מפעל אבו זעבל, שם נהרגו 80 עובדים. בעוד שממשלת ישראל הודתה באופן מיידי בהפצצת המפעל, הפצצת בית הספר הוכחשה שוב ושוב על ידי שר הביטחון, משה דיין ושגריר ישראל באומות המאוחדות, יוסף תקוע<ref name=":1"></ref>. תקוע ודיין טענו כי המודיעין הישראלי אסף תמונות של בית הספר באמצעות לוויין ריגול ועל פי הממצאים שלהם בית הספר היה ממוקם בתוך בסיס צבאי.

בין שני הצדדים, כמו גם בעלי בריתם, קיימת מחלוקת ביחס למניע ההתקפה וכתוצאה מכך לייעודה המתאים. בעוד שהצד המצרי ובעלי בריתם הערביים טוענים כי מדובר בפשע מלחמה שמטרתו הייתה לכפות על המצרים הפסקת אש<ref name=":0"></ref><ref></ref> ,מקורות ישראליים ובעלי בריתם מהמערב רואים בכך טעות אנוש שנבעה מכך שישראל חשבה שבמיקום בו שכן בית הספר היה בסיס צבאי של מצרים<ref name="shalom"></ref><ref name="Bregman2016"></ref>.

== אחרית דבר ==
ב-2016 דווח כי ישראל שילמה פיצויים בגין האירוע וזאת כדי לקדם את היחסים בין המדינות.

== ראו גם ==
* טיבוע ספינת הדיג אורית

==קישורים חיצוניים==

== הערות שוליים ==

קטגוריה:מלחמת ההתשה
קטגוריה:הפצצות של חיל האוויר הישראלי
קטגוריה:1970 במצרים
עבד אל-רחמן בן עוף

עבד אל-רחמן בן עוף (בערבית: عبد الرحمن بن عوف, 580-652) היה אחד מהצחאבה<ref></ref>, ואחד מהעשרה שהובטח להם גן עדן<ref></ref>.

== משפחה ==
אביו היה עוף בן עבד עוף, ואמו הייתה אל-שפאא בנת עוף<ref></ref>.

=== אחים ואחיות ===
אחיו היו עבד אללה ואל-אסווד, ואחיותיו היו עאתכּה והאלה.

=== נשותיו ===
עבד אל-רחמן נשא כ-15 נשים, ובניהן היו אום כלת'ום בנת עוקבה וחביבה בנת ג'חש.

=== בניו ===
בניו היו סאלם אל-אכבר, מוחמד, אבראהים, חמיד, אסמאעיל, מען, עומר, זיד, ערווה אל-אכבר, סאלם אל-אסע'ר, אבו בכר.

=== בנותיו ===
בנותיו היו אום אל-קאסם, חמידה, אמת אל-רחמן, אמת אל-רחמן אל-סוע'רא, אמנה, מרים, אום יחיא, ג'וויריה.

== פטירה ==
עבד אל-רחמן בן עוף נפטר בגיל 72, באל-מדינה.

== קישורים חיצוניים ==

== ראו גם ==
* אבו בכר
* עומר בן אל-ח'טאב

== הערות שוליים ==

קטגוריה:צחאבה
קטגוריה:ילידי 580
קטגוריה:נפטרים ב-652
ג'סטין פרישמן

ג'סטין אלינור פרישמן (נולדה ב-16 בספטמבר 1969) <ref>Jews Who Rock (2016) </ref> היא אמנית ומוזיקאית אנגלית-יהודייה. היא הייתה הסולנית של להקת בריטפופ Elastica, לפני שפרשה מתעשיית המוזיקה ופיתחה קריירה כציירת.

== שנים מוקדמות ==
פרישמן נולדה ב־16 בספטמבר 1969 בקנסינגטון, לונדון, בתו של וילם פרישמן, ניצול שואה הונגרי, מי שהיה יו"ר חברת פלש פרישמן של מהנדסים יועצים ואם רוסית .
<ref name="indy"></ref> הוריה שניהם יהודים. היא גדלה בטוויקנהאם, לונדון, <ref></ref> ולמדה בבית הספר לבנות סנט פול, לפני שלמדה בבית הספר לאדריכלות בארטלט באוניברסיטת קולג 'בלונדון .

== קריירה ==
=== אומנות ===
פרישמן אמרה, "הנושאים והרעיונות שאיתם אני עובדת קשורים ישירות לנרטיב אישי מתמשך. השאלות הגדולות באות לידי ביטוי בבחירות שאני עושה באמנותי ... [כולל] מערכת היחסים שלי המתפתחת עם הרוחניות שלי. אני חושבת שהגישה והאסתטיקה שלי חושפים מאבקים פנימיים ומדברים עם המקורות וההיסטוריה של המשפחה שלי. "<ref name="Make"></ref>

בשנת 2005 עברה פרישמן לבולדר, קולורדו, שם למדה אומנות חזותית באוניברסיטת נרופה, מכללה קטנה לאומנויות ליברליות בודהיסטיות. <ref></ref>

בשנת 2012 נכנסו יצירותיה לרשימת המועמדים לפרס Marmite בבריטניה לציור.

=== מוזיקה ===
פרישמן החלה לכתוב וללמוד מוזיקה בגיל אחת עשרה.

היא הייתה חברה מייסדת בלהקת סווייד עם ברט אנדרסון, אותו הכירה ב- UCL בשנת 1988. היא עזבה את הלהקה באוקטובר 1991. בסרט התיעודי משנת 2018 "The Insatiable Ones" אנדרסון מציין אותה כהשפעה עצומה על אלבומה הראשון של הלהקה.

בהמשך הקימה פרישמן את הלהקה שלה, Elastica . אלבומם הראשון, Elastica, שיצא בשנת 1995, הפך לאלבום הבכורה הנמכר ביותר בתולדות בריטניה. הם הוחתמו ב Deceptive Records בבריטניה, ובהמשך עם גפן רקורדס באירופה ובארצות הברית. בשנת 1994 נבחרה אלסטיקה על ידי קוראי ה-NME כלהקה החדשה הטובה ביותר. בשנת 1995, אלסטיקה הייתה מועמדת לפרס המוזיקה של מרקורי על אלבומם Elastica . האלבום המשיך למכור יותר ממיליון עותקים ברחבי העולם. בשנת 2001 הודיעה הלהקה על פרידה ידידותית, תוך שהיא מצטטת, בין השאר, שחיקה מסיבוב הופעות מפרך.

בשנת 2017 הוציאה Rough Trade Records גרסה מחודשת לאלבום הראשון של אלסטיקה. בשנת 2019, Rough Trade הוציאה אלבום הפעלות של ה-BBC על אלסטיקה במהדורה מוגבלת ביום חנות התקליטים בבריטניה.

== חיים אישיים ==
פרישמן הייתה בת זוגו של חברה ללהקה סוויד, ברט אנדרסון.<ref></ref> לאחר מכן יצאה עם דיימון אלברן, סולן להקת Blur, משנת 1991 עד לפרידתם בשנת 1998, ששימשה השראה לסינגל הלהקה " No Distance Left to Run " מ -1999.

פרישמן כיום נשואה למדען האקלים, איאן פאלונה,<ref name="bbcamerica2010"></ref> וחיה ועובדת בארצות הברית.<ref name="stereogum2014"></ref>

== קישורים חיצוניים ==

* 

* [http://observer.guardian.co.uk/life/story/0,6903,664759,00.html ראיון מקיף עם The Observer]
* [http://www.girlofacertainage.com/2012/05/07/indie-rock-chicks-of-the-90s-revisited-justine-frischmann/ אינדי רוק של שנות ה -90]
* [https://www.georgelawsongallery.com/justine-frischmann עבודות של ג'סטין פרישמן בגלריה ג'ורג 'לוסון]

==הערות שוליים==

קטגוריה:מוזיקאיות יהודיות
קטגוריה:מוזיקאים יהודים
קטגוריה:זמרות רוק
קטגוריה:יהודיות בריטיות
קטגוריה:בוגרי יוניברסיטי קולג' לונדון
קטגוריה:בריטיות שנולדו ב-1969
קטגוריה:בריטים שנולדו ב-1969
ריינייר ז'סוס קראבליו

ריינייר ז'סוס קראבליו (נולד ב-19 בינואר 2002), הידוע בשם ריינייר או ריינייר ז'סוס, הוא כדורגלן ברזילאי המשחק בעמדת הקשר ההתקפי בקבוצת ז'ירונה בהשאלה מריאל מדריד.

==קריירה==
===קריירה מוקדמת===

נולד בעיר ברזיליה, אביו הוא שחקן הקטרגל לשעבר מאורו ברסיליה, בשנת 2011 הצטרף לאקדמיית הנוער של ווסקו דה גאמה. לאחר מכן עבר לאקדמיות הנוער של בוטפוגו ופלומיננסה, ובשנת 2014 הצטרף לאקדמיה של פלמנגו.

===פלמנגו===

הופעת הבכורה של ריינייר בקבוצה הבוגרת התקיימה ב-31 ביולי 2019 במשחק הגומלין בקופה ליברטדורס מול אמלק באצטדיון המרקנה. במשחק פלמנגו ניצחה 0–2 ועלתה לשלב הבא לאחר שניצחה בפנדלים. הופעת הבכורה שלו בליגה נערכה ב-4 באוגוסט של אותה העונה. ב-9 בנובמבר 2019 חוזהו בפלמנגו הוארך עד ליום 31 באוקטובר 2024 עם סעיף שחרור שנקבע על 35 מיליון אירו.

===ריאל מדריד===

ב-20 בינואר 2020, הודיעה ריאל מדריד כי המועדון הגיע להסכם עם פלמנגו על העברתו של ריינייר, שחתם על חוזה עד יוני 2026. ריינייר עבר לקבוצת המילואים של ריאל מדריד. סכום העסקה עמד על כ-30 מיליון אירו. ב-7 במרץ 2020 כבש את שערו הראשון בקבוצה מול קורוקו.

===השאלה לבורוסיה דורטמונד===

ב-19 באוגוסט 2020, ריאל מדריד הודיעה כי ריינייר יושאל לבורוסיה דורטמונד עד ל-30 ביוני 2022. ב-27 בפברואר 2021 כבש את שערו הראשון עבור בורוסיה דורטמונד בניצחון 0–3 נגד ארמיניה בילפלד.

באוגוסט 2022 הושאל לז'ירונה, וכבש שער בכורה בקבוצה ב-9 בספטמבר באותה עונה, בניצחון 1–2 על ריאל ואיאדוליד.

==קריירה בינלאומית==

ריינייר ייצג את נבחרת ברזיל באליפות דרום אמריקה בכדורגל עד גיל 15 בשנת 2017, ושיחק בהרכב במשחקים נגד אקוודור וונצואלה.

ב-7 במרץ 2018, מאמן נבחרת ברזיל בכדורגל עד גיל 17, פאולו ויקטור גומס, הזמין את ריינייר לטורניר מונטייגו בצרפת. הוא נבחר להיות קפטן נבחרת ברזיל לאליפות דרום אמריקה בכדורגל עד גיל 17 בשנת 2019 בפרו שם פתח בכל ארבעת המשחקים בשלב הבתים וכבש שלושה שערים.

==סטטיסטיקות קריירה==
{| class="wikitable"
|+הופעות ושערים לפי קבוצה, עונה ותחרות
! rowspan="2" |קבוצה
! rowspan="2" |שנה
! colspan="3" |ליגה
! colspan="2" |גביע
! colspan="2" |בינלאומי
! colspan="2" |אחר
! colspan="2" |סה"כ
|-
!ליגות
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
|פלמנגו
|2019
|סרייה א' (ברזיל)
|14
|6
|0
|0
|1
|0
|0
|0
|15
|6
|-
|ריאל מדריד ב'
|2019-20
|סגונדה דויסיון ב'
|3
|2
| colspan="2" | -
| colspan="2" | -
| colspan="2" | -
|3
|2
|-
|ריאל מדריד
|2019-20
|לה ליגה
|0
|0
|0
|0
|0
|0
|0
|0
|0
|0
|-
|בורוסיה דורטמונד
|2020-21
|הבונדסליגה
|14
|1
|2
|0
|2
|0
|1
|0
|19
|1
|-
|בורוסיה דורטמונד
|2021-22
|הבונדסליגה
|13
|0
|1
|0
|5
|0
|1
|0
|20
|0
|-
|ז'ירונה
|2022-23
|לה ליגה
|7
|1
|0
|0
|0
|0
|0
|0
|7
|1
|-
! colspan="3" |סה"כ בקריירה
!54
!10
!3
!0
!8
!0
!3
!0
!68
!10
|}

==זכיות==
פלמנגו
* אליפות ברזיל בכדורגל סרייה א': 2019
* גביע הליברטדורס: 2019

==קישורים חיצוניים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ברזיליה: כדורגלנים
קטגוריה:כדורגלני פלמנגו
קטגוריה:כדורגלני ריאל מדריד
קטגוריה:כדורגלני בורוסיה דורטמונד
קטגוריה:כדורגלני ז'ירונה
קטגוריה:ספורטאים ברזילאים בספרד
קטגוריה:ספורטאים ברזילאים בגרמניה
קטגוריה:ברזילאים שנולדו ב-2002
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
בית החולים הכללי מסצ'וסטס

בית החולים הכללי מסצ'וסטס (באנגלית: Massachusetts General Hospital ובקיצור MGH) הוא בית חולים, הממוקם בבוסטון שבמדינת מסצ'וסטס בארצות הברית. בית החולים נוסד ב-1811 ופועל בשיתוף פעולה עם אוניברסיטת הרווארד. הוא נמנה עם בתי החולים הטובים בעולם.

==היסטוריה==
החלטה על הקמת בית החולים התקבלה ב-1811, כאשר רק שני בתי חולים נוספים פעלו בארצות הברית: האחד בפנסילבניה והשני בניו יורק. מייסדיו היו ד"ר ג'ון קולינס וורן וד"ר ג'יימס ג'קסון, שקיבלו תמיכה ממחוקקי מסצ'וסטס. ב-1821 פתח בית החולים את שעריו לקבלת חולים. מתחילת פעילותו היה לבית החולים הלימודי הראשון של בית הספר לרפואה באוניברסיטת הרווארד. פריצות דרך רפואיות שהתבצעו בבית החולים היו הניתוח הראשון תחת הרדמה שהתקיים ב-1846 על ידי ויליאם מורטון וג'ון קולינס וורן, זיהוי דלקת התוספתן על ידי רג'ינלד פיץ ב-1886, וחיבור מחדש של יד שנקטעה בניתוח שבוצע על ידי רונלד מאלט ב-1962.

==קישורים חיצוניים==

* 

==הערות שוליים==

קטגוריה:בוסטון: מבנים
קטגוריה:בוסטון
קטגוריה:מסצ'וסטס: בתי חולים
קטגוריה:אוניברסיטת הרווארד
ניסאן דיזל RN

ניסאן דיזל RN (ביפנית: 日産ディーゼル・RN, באנגלית: Nissan Diesel RN) הוא אוטובוס קטן, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 2003–1996 ביפן.

=="ניסאן דיזל RN"==
* דגם "ניסאן דיזל RN" היה האוטובוס הקטן הראשון שיוצר על ידי "ניסן דיזל"
* כאוטובוס מסלול ללא מכשולים, עם רצפה נמוכת מדרגות (1 מדרגה) זה היה הניסיון הראשון ביפן שהצליח להתקין לוחית שיפוע לכניסת נכים באמצעות כיסא גלגלים
* "ניסאן דיזל RN" הופעל באזורים עירוניים כמו מטרופולין טוקיו

===דגמי "ניסאן דיזל RN"===
* "KC-RN210CSN" - יוצר משנת 1996. הדגם הוגדר כאוטובוס נמוך-רצפה. רמפה לכיסאות גלגלים היא ציוד סטנדרט. צורת הדלת הסטנדרטית היא דלת מתקפלת דו-דלתית קדמית אמצעית, ובשל מגבלות מקום הדלת האמצעית היא רק דלת מתקפלת, ובחלק מהרכבים יש מפרט דלת עליון (דלת כניסה בלבד). צורת החלון הסטנדרטית היא חלון הפוך בצורת T, שנמצא לעיתים קרובות באוטובוסים עם מסלול קבוע, אך בחלק מהרכבים יש חלונות הזזה (חלונות מטרו). הפופולריות של הדגם הייתה בעיקר על ידי אוטובוסים קהילתיים בקרב מפעילי אוטובוסים בפריסה ארצית. בדגם הורכב מנוע דיזל 6 צילינדרים המפיק 195 כ"ס. המתלה הוא מתלה קפיץ עלים.
* "KK-RN252CSN" - יוצר משנת 1999. רמפה לכיסאות גלגלים היא ציוד סטנדרטי. בדגם הורכב מנוע דיזל 6 צילינדרים המפיק 205 כ"ס.
* מנוע בפוזיציה אחורית.

==גלריה==
<gallery mode="packed" heights="120">
קובץ:Dazaifu City community bus01.jpg | "ניסאן דיזל RN"
קובץ:Karry Okinawa200F 1019.JPG | "ניסאן דיזל RN"
קובץ:Azuma Okinawa228F 0145.JPG | "ניסאן דיזל RN"
קובץ:Kano Meguri Bus 01.JPG | "ניסאן דיזל RN"
קובץ:Yonezawa shiminbus 200-50 yonezaado5 Rear.jpg | "ניסאן דיזל RN"
קובץ:KC-RN210CSN-Fujikyu-Shizuoka-W7859-rear.jpg | "ניסאן דיזל RN"
קובץ:AEON Sanko Bus.jpg | "ניסאן דיזל RN"
קובץ:Echizen Ono City Community Bus1.JPG | "ניסאן דיזל RN"
קובץ:Keio Rail Land Nissan Diesel RN cockpit.jpg | "ניסאן דיזל RN" - מבט לתא הנהג ולוח מחוונים
</gallery>

==ראו גם==
* ניסאן
* ניסאן דיזל ספייס ראנר RM 
* ניסאן דיזל ספייס ראנר JP
* ניסאן דיזל ספייס דרים

==קישורים חיצוניים==

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1996
דיזל RN
קטגוריה:כלי רכב יפניים
קטגוריה:כלי רכב מנוע אחורי
מגדל עיזים

מגדל עיזים
מִגדל עיזים הוא סוג של מבנה שטות. בדרך כלל זהו מגדל צר בעל מספר מפלסים וכבש ספירלי חיצוני המאפשר לעיזים לעבור בין המפלסים.

מגדל העיזים הראשון נבנה בסוף המאה ה-19 ביקב Avelada שבפורטוגל ונקרא Torre das Cabras (פורטוגזית: מגדל העיזים). המגדל, שעדיין עומד על תילו, הוא בעל 3 מפלסים, קירותיו בנויים מסלעים הכבש מקורות עץ.

עם השנים, התפשט הרעיון ברחבי העולם, וכיום ניתן למצוא מגדלי עיזים בדרום אפריקה, נורווגיה, ארצות הברית, הממלכה המאוחדת וארגנטינה.

==קישורים חיצוניים==

==הערות שוליים==

קטגוריה:מבני שטות
קטגוריה:עיזים
יחסי בוליביה–יוון

שר החוץ היווני ניקוס קוציאס (מימין) נפגש עם מקבילו הבוליביאני דוד צ'וקוואנקה בשולי [[העצרת הכללית של האו"ם בניו יורק, 2016]]
יחסי בוליביה–יוון הם היחסים הנוכחיים וההיסטוריים בין בוליביה ליוון.

== סקירה כללית ==
היחסים של בוליביה עם יוון נמצאים ברמה טובה מאוד ושיתוף הפעולה ההרמוני ביניהם בא לידי ביטוי בעיקר בהסכמים לתמיכה הדדית במועמדות בארגונים בינלאומיים ובפורומים. מגעים דו-צדדיים מתבצעים בעיקר בשולי מושבי ה-IO, במיוחד במסגרת הליכי העצרת הכללית של האו"ם.

== יחסי תרבות והגירה ==
בוליביה מעולם לא הייתה מוקד משיכה למהגרים יוונים. כיום מתגוררים בבוליביה כ-180 אנשים ממוצא יווני, שרובם מתגוררים בעיר סנטה קרוס דה לה סיירה המפותחת יותר.

== נציגויות דיפלומטיות ==
* בוליביה מיוצגת ביוון באמצעות שגרירותה בוותיקן.
* יוון מיוצגת בבוליביה באמצעות שגרירותה בבואנוס איירס, ארגנטינה, ובנוסף מחזיקה קונסוליה כללית בסנטה קרוס דה לה סיירה.

== קישורים חיצוניים ==

* [https://www.mfa.gr/en/blog/greece-bilateral-relations/bolivia/ יחסי בוליביה–יוון] באתר משרד החוץ היווני

== הערות שוליים ==
אייזיאה מיילס

אייזיאה מיילס (באנגלית: Isaiah Miles; נולד ב-9 ביוני 1994) הוא כדורסלן אמריקאי המשחק בעמדת הסמול פורוורד והפאוור פורוורד בהפועל תל אביב

==קריירת תיכונים ומכללות==
מיילס נולד בבולטימור שבמרילנד וגדל באווינגס מילס. הוא למד בבית הספר הארצי של גלנלג במשך שלוש שנים, לפני שעבר בשנתו האחרונה לאקדמיה של מילפורד מיל. הוא היה אחד השחקנים הבולטים בשנותיו בתיכונים ונבחר לחמישייה המצטיינת של המחוז.

מיילס שיחק ארבע עונות באוניברסיטת סנט ג'וזף. תחילה שותף כשחקן משלים והשיג בהדרגה יותר זמן משחק עד שבשתי עונותיו האחרונות כבר היה שחקן מוביל. בעונתו הראשונה בתור שחקן חמישייה, הוא העמיד ממוצעים של 10.7 נקודות ו-5.1 ריבאונדים.

בעונתו האחרונה העמיד מיילס ממוצעים של 18.1 נקודות ו-8.1 ריבאונדים למשחק, ומכללתו זכתה באליפות המחוז. בסיבוב הראשון בטורניר אליפות המכללות בכדורסל, קלע מיילס שלשת ניצחון תשע שניות לסיום מול אוניברסיטת סינסינטי. מיילס נבחר לחמישייה השנייה במחוז ולשחקן המשתפר. מיילס עבד על כושרו והצליח להוריד תשעה ק"ג במהלך העונה. במהלך הקריירה במכללה העמיד ממוצעים של 10.3 נקודות ו-4.7 ריבאונדים למשחק ב-107 משחקים בהם שותף אשר מתוכם פתח ב-68. בנוסף סיים תואר ראשון באוניברסיטת סנט ג'וזף.

==קריירה מקצועית==
בשנת 2016, לאחר שלא נבחר בדראפט ה-NBA, החל לשחק בדאלאס מאבריקס במהלך ליגת הקיץ של ה-NBA.

ב-24 ביולי 2016 חתם בדיז'ון באסקט מהליגה הצרפתית. ב-34 משחקים בקבוצה, הוא העמיד ממוצעים של 12.2 נקודות ו-4.9 ריבאונדים למשחק. לאחר העונה שיחק מיילס בפילדלפיה 76' במהלך ליגת הקיץ.

ב-17 ביוני 2017 חתם חתם באושאק ספורטיף מהליגה הטורקית. ב-16 משחקי ליגה, הוא העמיד ממוצעים של 10.7 נקודות, 3.6 ריבאונדים ו-1.1 אסיסטים. בקיץ חזר מיילס לפילדפיה ושיחק במדיה פעם נוספת במסגרת ליגת הקיץ. מיילס שיחק חמישה משחקים ומתוכם פתח בשניים. הוא סיים שני בקבוצה בנקודות עם 10.4 למשחק כשקלע ב-47.6 אחוזים ל-3.

ב-21 ביולי 2018 חזר לצרפת וחתם בלימוז'. הוא נבחר לשחקן המצטיין בסיבוב הרביעי ביורוקאפ לאחר שקלע 23 נקודות והוריד 7 ריבאונדים מול טופאש בורסה. בליגה הצרפתית העמיד מיילס ממוצעים של 9.2 נקודות, 3.8 ריבאונדים ו-1.1 אסיסטים ב-34 משחקים, מה שעזר לקבוצתו לסיים במקום השביעי בליגה. מיילס הפסיד עם לימוז' למונקו בסיבוב הראשון של הפלייאוף. ביורוקאפ העמיד מיילס ממוצעים של 10.3 נקודות ו-3.3 ריבאונדים למשחק ב-14 משחקים.

בקיץ שיחק מיילס באורלנדו מג'יק במסגרת ליגת הקיץ והעמיד ממוצעים של 6.3 נקודות ו-2.3 ריבאונדים בארבעה משחקים. ב-8 באוגוסט 2019, חתם מיילס בפילדלפיה 76', אך ב-19 באוקטובר אותה שונה שוחרר מיילס ועבר לדלאוור בלו קואוטס, קבוצת הבת של פילדלפיה מליגת הפיתוח של ה-NBA. ב-21 בינואר 2020 שוחרר מיילס מהקבוצה. ב-11 משחקים בהם שותף, הוא העמיד ממוצעים של 6.1 נקודות ו-2.2 ריבאונדים למשחק.

ב-26 בפברואר 2020 חתם עד תום העונה בשולה באסקט הצרפתית, אך בעקבות פציעה הוא לא רשם הופעה בקבוצה.

ב-15 באוגוסט 2020 חתם בהפועל חולון מהליגה הישראלית. בעונת 2020/2021 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב. בנוסף זכה בתואר ה-MVP של הפיינל פור של הטורניר

ב-15 בספטמבר 2023 חתם במכבי רמת גן.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט ג'וזף
קטגוריה:כדורסלני דיז'ון
קטגוריה:כדורסלני לימוז'
קטגוריה:כדורסלני הפועל חולון
קטגוריה:אמריקאים שנולדו ב-1994
זכריה בן ברכאל

רבי זכריה בן ברכאל היה חכם בגדדי בבלי, גאון וראש ישיבה, ככל הנראה יליד ארם צובא (חלב).<ref></ref>

== ביוגרפיה ==
רבי זכריה בן ברכאל היה חתנו של רבי שמואל בן עלי גאון, שהעמידו לבא כוחו בעיר חלב בשנת 1191 ובמסגרת זו הרשות להעמיד מתורגמן ומינוי לאב בית הדין. כתב המינוי שנשלח על ידו לקהילת חלב יכול לשמש כדוגמה לתעודת סמיכה לרבנות. בכתב המינוי נתנה הרשות "לדרוש תורה ברבים ולקבוע פרקים ולהעמיד מתורגמן ולומר קודם מדרשו שמעו מאי דסברה, ואחר מדרשו קידוש ה'".

ככל הנראה כיהן רב זכריה בן ברכאל זמן קצר כראש ישיבת "גאון יעקב" בבגדאד לאחר מות חמיו. הוא נתמנה לראש ישיבה בשנת ד'תתק"ן (1190).

כבן דורו של הרמב"ם נמנה רבי זכריה בן ברכאל יחד עם חמיו רבי שמואל בן עלי ממתנגדי בבל לספר משנה תורה שנכתב על ידי הרמב"ם.

רבי שמואל בן עלי כתב עליו "בקי במקרא ובגמרא... וגורס רב התלמוד על פיו".

יהודה אלחריזי בספרו תחכמוני ביקר בחריפות את שירתו של רבי זכריה בן ברכאל.

== הערות שוליים ==

קטגוריה:רבנים: ראשונים
קטגוריה:אבות בתי דין
קטגוריה:רבנים עיראקים
קטגוריה:בגדאד: רבנים
קטגוריה:רבני ארם צובא
איזידור שר

איזידור שר, משנת 1907 גונדוש,<ref>A Belügyminisztérium 1907. évi 54398. sz. rendelete. MNL-OL 30794. mikrofilm 545. kép 2. karton. Névváltoztatási kimutatások 1907. év 53. oldal 1. sor.</ref> (בהונגרית: Scheer Izidor; 1860 – אגר, 2 בפברואר 1930)<ref>[https://www.familysearch.org/ark:/61903/3:1:33S7-9PC9-ZQN?i=110&cc=1452460 Halálesete bejegyezve az egri állami halotti akv. 42/1930. folyószáma alatt.]</ref> היה בנאי אמן, אדריכל יהודי-הונגרי.

== ביוגרפיה ==
איזידור שר נולד במשפחה יהודית כבנם של גוטליב שר ושל הרמין שטיין. הוא למד באוניברסיטה הטכנית של וינה, ומ-1892 פתח משרד אדריכלות עצמאי בבודפשט. הוא תכנן בתי דירות רבים, חנויות כלבו, אך גם מפעלים.

=== קריירה ===
לעיתים קרובות עבד עם האדריכל יוז'ף פישר, ובית שטאפנברג שבמרכז העיר, שנבנה בשנת 1904 הוא עבודתם המשותפת של השניים ברחוב פיארישטה 6. הוא גם השתתף בתחרויות אדריכלות חשובות: בשנת 1898 השתתף במכרז תכנון של בית הכנסת בליפוטווארוש עם לאסלו ואגו ועם יוז'ף ואגו (צפון רובע 5 מרכז העיר). בית הכנסת לא נבנה לבסוף מסיבות תקציביות. בשנת 1928 הוא היה אחד האדריכלים ההונגרים הבודדים שהשתתפו בתחרות הבינלאומית של ארמון האומות בז'נבה (בצרפתית: Palais des Nations; באנגלית: Palace of Nations). בשנת 1895 הוא עדיין תכנן בסגנון היסטוריסטי את בית ברוכשטיינר היפה. מאוחר יותר ברחוב יושיקה 2 פינת רחוב צ'נגרי את הבית הפינתי כבר תכנן בסגנון אר נובו בשנת 1903.

=== קבורה ===
קברו נמצא בבית הקברות היהודי ברחוב קוזמה (3 / J-67-6a).

== לקריאה נוספת ==
* [http://kep-ter.blogspot.hu/2013/05/hajos-utca-41-rezmuvek-es-bringak.html קפ-טר: רחוב האיוש 41.]
* [http://lathatatlan.ovas.hu/index.htm?node=48942&f=1 מחאה בלתי נראית: איזידור שר]
* [https://web.archive.org/web/20160818073310/http://vpublic.omikk.bme.hu/epmuv/index.php?page=article&id=14876 אדריכלות הונגרית]

==קישורים חיצוניים==

== הערות שוליים ==

קטגוריה:אדריכלים יהודים הונגרים
קטגוריה:אגר (עיר): אישים
קטגוריה:ילידי 1872
קטגוריה:הונגרים שנפטרו ב-1930
ליליאן מולר

ליליאן מולר (בנורווגית: Lillian Müller; נולדה ב-19 באוגוסט 1951) היא דוגמנית ושחקנית נורווגית.

== ביוגרפיה ==
מולר נולדה במחוז אגדר שבדרום נורווגיה, היא התגלתה על ידי הצלמת סוזה רנדל, בעקבות זאת היא הופיעה במספר מגזינים וביניהם על השער של פלייבוי, באוגוסט 1975 נבחרה לנערת החודש של פלייבוי ולנערת השנה ב-1976.

היא הופיעה כמורה לספורט בקליף לשיר "Hot for Teacher" של להקת ואן היילן, היא גם הופיעה כמושא אהבתו של רוד סטיוארט בקליף לשיר "Da Ya Think I'm Sexy?".

ב-1976 שיחקה את התפקיד הראשי בקומדיית הסקס הגרמנית "הבת של רוזמארי", דמותה בסרט התבססה על נערת ליווי שגרמה לסקנדל בגרמניה. ב-1977 הופיעה בקומדיה התקופתית ".Casanova & Co" לצד טוני קרטיס, בשנה זו גם שיחקה בסרט הגרמני "נשים בבית חולים" לצד מיס גרמניה מרינה לנגנר. ב-1986 שיחקה תפקיד קטן בסרט "Stewardess School" העוסק בדיילות אוויר.

היא ביצעה תפקידים אורחים במגוון סדרות טלוויזיה וביניהן "המלאכיות של צ'רלי" ו"סטארסקי והאץ'". היא גם לקחה חלק בתוכנית הטלוויזיה הנורווגית "Ja, vi elsker Hollywood!" העוסקת בנורווגיות שזכו להצלחה בהוליווד.

==קישורים חיצוניים==

* 

קטגוריה:דוגמניות נורווגיות
קטגוריה:שחקניות קולנוע וטלוויזיה נורווגיות
קטגוריה:נורווגיות שנולדו ב-1951
קטגוריה:נורווגים שנולדו ב-1951
הגנת מעברות פתיים

הגנת מעברות פתיים הוא ספר עיון מאת ארנסט דאנלופ סוינטון, מייג'ור גנרל בצבא הבריטי, שבו תיאר המחבר, שלחם במלחמת הבורים השנייה כקצין בחיל ההנדסה המלכותי את לקחיו מהמלחמה. הצבא הבריטי נהג להציב, במהלך המלחמה, מארבים בצמתים מרכזיים ובנקודות חצייה אפשריות של נהרות. סוינטון, שלקח בכך חלק, תיאר את שלמד מחוויות הלחימה. הספר נחשב לקלסיקה של ספרות המלחמה ונלמד ויצא מחדש לאור פעמים רבות, בצבא הבריטי, בצה"ל ובצבאות נוספים.
==קישורים חיצוניים==
* 
* גל פרל פינקל,[https://www.maarachot.idf.il/2021/מאמרים/יוזמה-בהגנה-בשגרה-ובמלחמה-נחוצה-יותר-מתמיד/ יוזמה בהגנה בשגרה ובמלחמה נחוצה יותר מתמיד], כתב העת "בין המערכות" באתר צה"ל, מרץ 2021.
==הערות שוליים==

קטגוריה:ספרי צבא ומלחמה
אנשים מול אש

אנשים מול אש הוא ספר עיון מאת ס.ל.א מרשל, בריגדיר גנרל צבא ארצות הברית. במלחמת העולם השנייה שימש מרשל כההיסטוריון הקרבי הראשי של הצבא, סייר בזירות קרב רבות וראיין מאות חיילים וקצינים מהם גבה עדות על הקרבות בהם השתתפו. בין הקצינים שרואיינו על ידו ניתן למנות את ריצ'רד וינטרס, הארי קינארד ורוברט קול.

לאור הראיונות סיכם מרשל את פעילות כוחות החי"ר של צבא ארצות הברית במלחמה וקבע כי 75% מכלל לוחמי הרגלים בצבא האמריקני כלל לא ירו בנשקם במהלך הקרב, וכי יש לשפר את הכשרת הלוחמים הן בתחום השימוש בנשק החדיש והן בתחום ההתמודדות המנטלית וההסתגלות של הלוחמים לעוצמת האש שמפעיל האויב בקרב.

מרשל הציע במחקרו כי החיילים יחונכו להרבות בירי בעת לחימה וכי על המפקד להקפיד ולהורות על אנשיו לפתוח באש ולהוסיף ולירות. הספר ניתן בצה"ל כשי לבוגרי קורסי פיקוד בחיל הרגלים, ובהם קורס קצינים וקורס מפקדי כיתות, וללוחמי ומפקדי יחידות מובחרות.

==קישורים חיצוניים==
* [https://www.idf.il/אתרים/מערכות/הוצאת-הספרים/ספר-אנשים-מול-אש/ דף הספר באתר הוצאת מערכות].
* .
* בעז זלמנוביץ ועוזי בן שלום, [https://web.archive.org/web/20140826161513/http://mazi.idf.il/5676-7831-he/IGF.aspx הגורם האנושי], ביטאון ביבשה גיליון 9, אפריל 2009.

==הערות שוליים==

קטגוריה:ספרי צבא ומלחמה
יחסי גרמניה–מאוריטניה

יחסי גרמניה–מאוריטניה הם היחסים הדיפלומטיים הרשמיים שבין הרפובליקה הפדרלית של גרמניה לבין הרפובליקה האסלאמית של מאוריטניה.

== סקירה כללית ==
ב-3 בספטמבר 1962 הקימה מאוריטניה את שגרירותה בגרמניה. גרמניה ומאוריטניה נהנות מיחסים דו-צדדיים טובים, אולם ביקורים רמי דרג הם נדירים. השר הפדרלי גרד מולר ביקר במאוריטניה בנובמבר 2016. בחודשים מרץ ואוקטובר 2019 נסעה משלחת הבונדסטאג למדינה, ואחריה ביקור של שר המדינה הפרלמנטרי במשרד הביטחון תומאס סילברהורן בנובמבר 2020. 

שיתוף פעולה בפיתוח הוא מרכיב מרכזי ביחסים הדו-צדדיים. הדגש הוא על שלום ולכידות חברתית, חינוך והכשרה מקצועית, והגנה על מקורות החיים הטבעיים - הסביבה ומשאבי הטבע. לצד שיתוף פעולה פיתוח דו-צדדי, פועלת ממשלת גרמניה לקידום יציבותה ופיתוחה של מאוריטניה באמצעות שיתוף פעולה אזורי (G5 Sahel ו-Sahel Alliance). שחקני המפתח בכל הנוגע ליישום הם Kreditanstalt für Wiederaufbau (KfW) ו-Gesellschaft für Internationale Zusammenarbeit GmbH (GIZ) שיש לה משרד בנואקשוט ומומחים בינלאומיים העובדים במדינה. 

== יחסי סחר ==
היקף הסחר הדו-צדדי הוא צנוע. היבוא העיקרי של גרמניה ממאוריטניה הוא חומרי גלם (88%) והייצוא העיקרי שלה למאוריטניה הוא מזון, כלי רכב ומכונות.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/mauretanien-node/mauritania/234938 יחסי גרמניה–מאוריטניה], באתר משרד החוץ הפדרלי

== הערות שוליים ==
יחסי הממלכה המאוחדת – מאוריטניה

יחסי הממלכה המאוחדת–מאוריטניה הם היחסים הדיפלומטיים הרשמיים שבין הממלכה המאוחדת של בריטניה הגדולה וצפון אירלנד לבין הרפובליקה האסלאמית של מאוריטניה.

== סקירה כללית ==
בריטניה ומאוריטניה כוננו יחסים דיפלומטיים לאחר שמאוריטניה זכתה בעצמאותה מצרפת בשנת 1960. לבריטניה לא הייתה שגרירות במאוריטניה עד 2018: שגריר בריטניה בסנגל הוסמך גם למאוריטניה בין השנים 1960–1990 (מאוריטניה השעתה את היחסים בעקבות מלחמת ששת הימים וחידשה אותם בשנת 1968) ושגריר בריטניה במרוקו הוסמך גם למאוריטניה בין השנים 1990–2018 כאשר בריטניה שדרגה את משרדה בנואקשוט לשגרירות ומינתה שגריר תושב.

==קישורים חיצוניים==

== הערות שוליים ==
אלכסנדר השלישי, קיסר האימפריה הביזנטית

אלכסנדר השלישי (ביוונית ביזנטית: Αλέξανδρος - אָלֶכְּסַנְדְּרוֹס; 870 – 6 ביוני 913) היה קיסר האימפריה הביזנטית בין השנים 912–913. אלכסנדר היה שליט מטעם השושלת המקדונית, בנו של בסיליוס הראשון, קיסר האימפריה הביזנטית, אחיו של לאו השישי, קיסר האימפריה הביזנטית ודודו של קונסטנטינוס השביעי פורפירוגניטוס, קיסר האימפריה הביזנטית.

== ביוגרפיה ==
אלכסנדר היה בנו האמצעי של בסיליוס הראשון, קיסר האימפריה הביזנטית, אבי השושלת המקדונית. בעודו בן תשע הוא מונה לקיסר השותף של האימפריה הביזנטית ביחד עם אביו הקיסר בסיליוס ואחיו למחצה, הקיסר לעתיד, לאו השישי, קיסר האימפריה הביזנטית. עקב גילו הצעיר לא היה אלכסנדר מעורב רבות במנהל האימפריה ובמוסדות השלטון.

במותו של לאו השישי בשנת 912 יורשו המיועד היה קונסטנטינוס השביעי פורפירוגנטוס אך היה ויכוח בתוך הכנסייה האורתודוקסית בנוגע ללגיטימציה של קונסטנטינוס מכיוון שנולד מחוץ לנישואים, שנה לפני שהוריו, לאו השישי וזואי קרבונופסינה נישאו. ישר עם מותו של לאו השישי, אלכסנדר וידא להשיב את הבישוף ניקולאוס, הפטריארך האקומני של קונסטנטינופול אשר פוטר בידי לאו השישי מכיוון שלא הכיר בלגיטימציה של קונסטנטינוס השביעי. בהמשך פיטר את יועציו השלטוניים של לאו השישי ובכך הסדיר את שלטונו עם התמיכה של הכמורה וחצר המלוכה.

אלכסנדר לא כיבד את הסכם השלום שנקבע בתקופתו של לאו השישי בין האימפריה הביזנטית והאימפריה הבולגרית הראשונה וסירב להעביר מס מחווה שנתית לאימפריה הבולגרית. בתגובה, סימאון הראשון, קיסר בולגריה החל במלחמה חדשה נגד האימפריה הביזנטית. כוחותיו התקדמו ישירות לתוך תראקיה ובקיץ של שנת 913 צרו הכוחות הבולגרים על בירת האימפריה הביזנטית, קונסטנטינופול.

ב-6 ביוני 913 נפטר אלכסנדר השלישי מתשישות לאחר מרוץ מרכבות. שלטונו נמשך 13 חודשים בלבד ויורשו היה קונסטנטינוס השביעי אם כי הפטריארך הפך לראש העוצרות. במטרה לשחרר את קונסטנטינופול הסכים הפטריארך ניקולאוס למנות את סימאון לתואר "קיסר הרומאים", מה שפגע קשות ביוקרתה של האימפריה הביזנטית. מורשתו של אלכסנדר השלישי הושפעה בעיקר בידי הכנסייה האורתודוקסית שהציגה אותו כפועל נגד הדת הנוצרית ובתור עובד אלילים ובונה פסלים פאגאנים.

== ראו גם ==
* סימאון הראשון, קיסר בולגריה
* לאו השישי, קיסר האימפריה הביזנטית
* קונסטנטינוס השביעי פורפירוגנטוס

== קישורים חיצוניים ==

* 
* [https://www.pallasweb.com/deesis/emperor-alexander-hagia-sophia.html אלכסנדר השלישי], באתר האיה סופיה

קטגוריה:האימפריה הביזנטית: אישים
קטגוריה:קיסרי האימפריה הביזנטית
קטגוריה:אישים שחיו במאה ה-9
קטגוריה:אישים שחיו במאה ה-10
קטגוריה:נפטרים ב-913